**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA O POSKYTOVANÍ SLUŽIEB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Mgr. Gabriela Dikošová, člen predstavenstva – CFO, kontaktná osoba pre technické veci: Mgr. Ladislav Buza, telefón: + 421 (0)2 5950 1593, e-mail: buza.ladislav@dpb.sk, kontaktná osoba pre zmluvné veci: JUDr. Alexandra Horvat, telefón: +421 (0)2 5950 1254, e-mail: horvat.alexandra@dpb.sk (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytovanie služby – strážne služby, za účelom čoho realizoval zákazku označenú interným číslom CP 21/2024 podľa internej smernice ER 97/2017 o obstarávaní v podmienkach DPB, a.s. na predmet zákazky: „**Komplexné zabezpečenie ochrany objektov bezpečnostnou službou pre potreby DPB, a.s.**“;
2. Poskytovateľ je úspešným uchádzačom verejného obstarávania na predmet zákazky č. CP 21/2024 „**Komplexné zabezpečenie ochrany objektov bezpečnostnou službou pre potreby DPB, a.s.**“; a
3. Zmluvné strany majú záujem upraviť si vzájomné práva a povinnosti súvisiace s poskytovaním Služby;

**DOHODLO SA NASLEDOVNÉ:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:
1. **Miesto plnenia** znamenáVajnorská ulica č. 124 – Rožňavská 19A, 831 04 v Bratislave, bližšie špecifikované v Prílohe 1 Zmluvy;
2. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
3. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
4. **Odplata** znamená odplata za poskytovanie Služby podľa článku 3 Zmluvy stanovená na základe jednotkovej ceny podľa Prílohy 2 Zmluvy;
5. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
6. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
7. **Služba** znamená zabezpečenie nepretržitej 24 (dvadsaťštyri) hodinovej bezpečnostnej strážnej služby a ochrany majetku Objednávateľa podľa Zákona o súkromnej bezpečnosti, pričom rozsah a podmienky poskytovania Služieb sú bližšie špecifikované v článku 4 a 5 Zmluvy a v Prílohe 1 Zmluvy;
8. **Zákon o súkromnej bezpečnosti** znamená zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov;
9. **Zmluvná strana** znamená Objednávateľ a/alebo Poskytovateľ; a
	1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
10. **PREDMET ZMLUVY**
11. Predmetom Zmluvy je záväzok:
12. Poskytovateľa poskytovať pre Objednávateľa Služby; a
13. Objednávateľa zaplatiť Poskytovateľovi Odplatu za poskytované Služby;

a to za podmienok stanovených Zmluvou.

1. Služby budú poskytované na základe čiastkových objednávok a podľa potrieb Objednávateľa. Zmluvné strany sa dohodli, že objednávky na nasledujúci mesiac bude Objednávateľ predkladať Poskytovateľovi najneskôr vždy ku koncu bezprostredne predchádzajúceho kalendárneho mesiaca. Takto vystavené objednávky budú podkladom pre fakturáciu podľa článku 3 Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
2. V osobitných prípadoch, ak Objednávateľ požaduje okamžité poskytnutie Služby, je Objednávateľ povinný predložiť Poskytovateľovi objednávku telefonicky alebo e-mailom s tým, že takto zaslanú objednávku je Poskytovateľ povinný písomne potvrdiť najneskôr do 24 (dvadsaťštyri) hodín.
3. Predpokladané celkové množstvo Služby, ktoré by mal Poskytovateľ poskytnúť Objednávateľovi počas trvania Zmluvy je 61 320 osobohodín. Objednávateľ však nemá povinnosť objednať Službu od Poskytovateľa v tomto množstve a je oprávnený vyčerpať aj menšie množstvo osobohodín ako je uvedené v predchádzajúcej vete tohto bodu Zmluvy, a to bez možnosti vyvodenia akéhokoľvek nároku zo strany Poskytovateľa voči Objednávateľovi. Objednávateľ ďalej nie je povinný objednať od Poskytovateľa akékoľvek minimálne množstvo Služby vyjadrené v osobohodinách.
4. Obchodovateľný finančný objem počas účinnosti Zmluvy je v celkovej výške **[doplniť] EUR (slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho vyčerpať.
5. **ODPLATA A PLATOBNÉ PODMIENKY**
6. Odplata je stanovená v súlade so zákonom č. 18/1996 Z. z. o cenách v znení neskorších predpisov, pričom jej presná špecifikácia vychádza z Prílohy 2 Zmluvy. Takto určená Odplata je konečná, bez možnosti doúčtovania ďalších nákladov. V Odplate sú zahrnuté všetky náklady spojené s poskytnutím Služby, vrátane príplatkov za prácu v sobotu, nedeľu a prácu v noci. K Odplate bude v čase fakturácie pripočítaná DPH podľa osobitných predpisov.
7. Právo Poskytovateľa na zaplatenie Odplaty vzniká riadnym poskytnutím Služby podľa článku 4 Zmluvy.
8. Podkladom pre fakturáciu je súpis vykonaných služieb bez vád podpísaný zodpovednými zástupcami Zmluvných strán.
9. Za poskytnutie Služieb Poskytovateľ vystaví Objednávateľovi faktúru na zaplatenie Odplaty za skutočne poskytnuté Služby, t. j. na základe súpisu vykonaných služieb a doručí ju Objednávateľovi najneskôr do 10. (desiateho) dňa v mesiaci nasledujúceho po kalendárnom mesiaci, za ktorý boli Služby poskytnuté.
10. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka a súpis vykonaných služieb. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
11. Faktúra je splatná **do 60 (šesťdesiatich) dní po jej doručení**. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Zaplatením faktúry sa rozumie deň odpísania fakturovanej sumy z účtu Objednávateľa.
12. Odplata sa považuje za zaplatenú dňom odpísania fakturovanej sumy vo výške Odplaty z účtu Objednávateľa na účet Poskytovateľa uvedený v záhlaví Zmluvy.
13. **RIADNE PLNENIE ZMLUVY, ZODPOVEDNOSŤ ZA VADY A REKLAMÁCIE**
14. Riadnym poskytnutím Služieb sa rozumie poskytovanie Služieb riadne a včas, s odbornou starostlivosťou, v súlade so Zákonom o súkromnej bezpečnosti, ustanoveniami Zmluvy a v súlade s objednávkou.
15. Výsledok poskytnutej Služby má vady, ak nezodpovedá požadovanej kvalite alebo je v rozpore s požiadavkami Objednávateľa.
16. Zmluvné strany sa dohodli, že na vady poskytnutých Služieb sa budú primerane vzťahovať § 560 a nasl. Obchodného zákonníka.
17. Zmluvné strany sa dohodli, že v prípade opodstatnenosti reklamácie Objednávateľa je Poskytovateľ povinný bezodkladne, najneskôr však do 3 (troch) dní odo dňa uplatnenia reklamácie Objednávateľom, odstrániť vadu poskytnutej Služby.
18. Zmluvné strany sa dohodli, že v prípade sporu o zodpovednosť za vady je Poskytovateľ povinný reklamovanú vadu odstrániť na vlastné náklady a túto úhradu nákladov spojených s odstránením vady bude znášať tá Zmluvná strana, ktorá bola v spore neúspešná.
19. V prípade vzniku jednej škodovej udalosti, za ktorú zodpovedá Poskytovateľ, sa Poskytovateľ zaväzuje nahradiť vzniknutú škodu v rozsahu najviac do výšky 1 330 000,00 EUR (slovom: jeden milión tristotridsaťtisíc eur). Rozsah náhrady škody vzniknutej počas trvania účinnosti Zmluvy zo všetkých škodových udalostí, za ktoré Poskytovateľ zodpovedá, je súhrnne obmedzený v rozsahu najviac do výšky 1 330 000,00 EUR (slovom: jeden milión tristotridsaťtisíc eur). V prípade vzniku povinnosti Poskytovateľa nahradiť škodu, sa táto povinnosť vzťahuje na ktorékoľvek miesto, kde na základe objednávky Poskytovateľ poskytoval Službu.
20. Poskytovateľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Poskytovateľ Objednávateľa písomne upozornil a Objednávateľ na ich dodržaní aj napriek tomu trval.
21. **PRÁVA A POVINNOSTI POSKYTOVATEĽA**
22. Poskytovateľ je povinný:
23. poskytovať Služby za podmienok uvedených v Zmluve a v objednávke;
24. vypracovať smernicu pre výkon strážnej služby po obdržaní podkladov a konzultácií s Objednávateľom do 30 (tridsať) dní odo dňa nadobudnutia účinnosti Zmluvy;
25. poskytovať Služby prostredníctvom svojich zamestnancov, ktorí spĺňajú odbornú spôsobilosť podľa Zákona o súkromnej bezpečnosti;
26. zabezpečiť, že zamestnanci Poskytovateľa budú pri poskytovaní Služby v služobnej rovnošate s firemným označením, pričom budú primerane upravení a budú dodržiavať pravidlá osobnej hygieny;
27. v prípadoch odôvodnených Objednávateľom zabezpečiť poskytovanie Služby v občianskom odeve;
28. zabezpečiť poskytovanie Služieb i počas mimoriadnych udalostí, napr. prírodné katastrofy, živelné pohromy, hospodárska mobilizácia štátu a pod.;
29. zabezpečovať dodržiavanie bezpečnosti a ochrany zdravia pri práci a dodržiavanie právnych predpisov v oblasti požiarnej ochrany a sústavne zabezpečovať kontrolu dodržiavania týchto predpisov;
30. dodržiavať interné normy, smernice, pokyny a nariadenia Objednávateľa vrátane Bezpečnostného poriadku č. 153/2011, ktorý tvorí Prílohu 3 Zmluvy a Etického kódexu č. PR 02/96, ktorý tvorí Prílohu 4 Zmluvy;
31. ustanoviť, prípadne vymeniť vedúcich jednotlivých smien, ako aj zamestnancov Poskytovateľa, ktorí preukázateľne nedodržujú smernicu pre výkon strážnej služby na základe požiadavky Objednávateľa, a to bezprostredne po oznámení zodpovednej osobe Poskytovateľa;
32. rešpektovať zákaz fajčenia v objektoch Objednávateľa tam, kde je fajčenie zakázané, s tým, že zamestnanci Poskytovateľa môžu fajčiť výlučne na miestach na to určených a len počas prestávky v práci;
33. rešpektovať zákaz vnášania a požívania akýchkoľvek alkoholických nápojov a omamných látok do objektov Objednávateľa;
34. nepoškodzovať dobré meno Objednávateľa a zdržať sa konania, ktoré môže mať nepriaznivý vplyv na prevádzkovú činnosť Objednávateľa;
35. po výzve určeného zodpovedného zamestnanca Objednávateľa a na základe písomnej požiadavky Objednávateľa, operatívne zabezpečiť navýšenie/zníženie počtu zamestnancov Poskytovateľa podľa potrieb Objednávateľa;
36. v prípade potreby, po výzve určeného zodpovedného zamestnanca Objednávateľa a na základe písomnej požiadavky Objednávateľa, operatívne zabezpečiť poskytovanie Služby aj v inom objekte Objednávateľa ako je uvedené v Prílohe 1 Zmluvy;
37. najneskôr do 120 (stodvadsať) minút zabezpečiť výmenu zamestnanca Poskytovateľa na stanovisku, ktorý je z akéhokoľvek dôvodu neschopný ďalšieho poskytovania Služby;
38. na základe výzvy Objednávateľa a bez udania dôvodu zo strany Objednávateľa zabezpečiť výmenu zamestnanca Poskytovateľa za iného zamestnanca Poskytovateľa, a to najneskôr do začatia najbližšej pracovnej smeny;
39. v deň začatia poskytovania Služby písomne prevziať do užívania priestory a zariadenia od Objednávateľa pre potreby zabezpečenia poskytovania Služieb a najneskôr v deň ukončenia zmluvného vzťahu ich odovzdať;
40. zabezpečiť kancelárske potreby, evidenčné knihy a iné tlačivá, potrebné pri poskytovaní Služby na vlastné náklady, najmä sa zaväzuje, z dôvodu čo najpresnejšej evidencie počtu hodín výkonu poskytovania Služby a zistených závad, viesť v Mieste plnenia tzv. knihu strážnej služby;
41. zabezpečiť, aby sa všetci zamestnanci Poskytovateľa pri poskytovaní služby zaviazali v písomnom vyhlásení zachovávať mlčanlivosť o všetkých skutočnostiach, poznatkoch a informáciách, nadobudnutých pri poskytovaní Služby alebo v súvislosti s ňou, pričom povinnosť mlčanlivosti platí aj po skončení účinnosti Zmluvy;
42. niesť v rozsahu podľa článku 4 bodu 4.6 Zmluvy zodpovednosť za škodu, ktorá bola spôsobená preukázaným nedodržaním povinností Poskytovateľom, na zdraví zamestnancov Objednávateľa, majetku Objednávateľa, na zdraví a majetku tretích osôb, pričom škodu je povinný nahlásiť Objednávateľovi bezodkladne, najneskôr však do 24 (dvadsaťštyri) hodín od jej vzniku alebo od jej zistenia;
43. niesť zodpovednosť za technické zabezpečenie, výstroj a výzbroj svojich zamestnancov a ich predpísanú priebežnú odbornú prípravu a výcvik;
44. poskytovať Služby s nasledovným minimálnym technickým vybavením: služobná rovnošata s kompletným výstrojom (mobilný telefón s funkciou fotenia, prijímania a odosielania dát, tonfa, resp. obušok, putá s kľúčmi, paralyzér a baterka);
45. poskytovať Službu aj formou obchôdzky;
46. zabezpečiť, aby všetci zamestnanci Poskytovateľa poskytujúcich Služby ovládali najmä:
* prácu s PC (ktoré zabezpečí Objednávateľ) v rozsahu minimálne MS Word, MS Excel a MS Outlook,
* prácu s evidenciou osôb a motorových vozidiel pri vstupe a výstupe do objektov Objednávateľa (WIS -identifikačný a prístupový systém); a
1. 1 (raz) štvrťročne, prípadne podľa potreby, vykonať súčinnostnú poradu so zamestnancami Objednávateľa.
2. Poskytovateľ má právo:
3. po dohode s Objednávateľom využívať priestory, zariadenia a energie pre potreby poskytovania Služieb Objednávateľovi;
4. používať pri poskytovaní Služieb systém priemyselnej televízie Objednávateľa a namontovanú elektronickú zabezpečovaciu signalizáciu;
5. umiestniť po dohode s Objednávateľom v určených priestoroch svoje technické zariadenia potrebné pre poskytovanie Služieb; a
6. po vzájomnej dohode s Objednávateľom meniť svojich zamestnancov, ktorých prideľuje ako bezpečnostných pracovníkov na výkon strážnych služieb v objektoch Objednávateľa.
7. Objednávateľ je povinný:
8. protokolárne odovzdať Poskytovateľovi najneskôr v deň začatia poskytovania Služby dohodnuté priestory a zariadenia potrebné pre zabezpečenie poskytovania Služieb;
9. oboznámiť Poskytovateľa so všetkými zariadeniami, ktoré slúžia na ochranu majetku Objednávateľa;
10. oboznámiť zamestnancov Poskytovateľa s internými normami, smernicami, pokynmi a nariadeniami Objednávateľa; a
11. zabezpečiť pre zamestnancov Poskytovateľa vhodné priestory na prezlečenie, prístup k sociálnej miestnosti, hasiacemu prístroju a oboznámiť ich s umiestnením hlavných uzáverov vody, plynu, elektrickej energie a s režimom plynového rizika (ak existuje); a
12. poskytovať potrebnú súčinnosť Poskytovateľovi v súvislosti s poskytovaním Služieb pri plnení predmetu Zmluvy.
13. Objednávateľ má právo:
14. kontrolovať výkon poskytovania Služby;
15. v prípade potreby zúžiť rozsah Služieb podľa Prílohy 1 Zmluvy;
16. v prípade potreby požiadať Poskytovateľa o poskytovanie Služieb mimo objektov uvedených v Prílohe 1 Zmluvy;
17. požiadať Poskytovateľa o ďalšie nevyhnutné poskytovanie Služieb ako ochranu objektov pri rôznych nepredvídateľných mimoriadnych udalostiach; a
18. 1 (raz) štvrťročne, prípadne podľa potreby, vykonať súčinnostnú poradu so zamestnancami Poskytovateľa.
19. **VYHLÁSENIA A ZÁRUKY**
	1. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:
20. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
21. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytovanie Služby, a riadne plní všetky povinnosti, porušenie ktorých by mohlo viesť k jeho zrušeniu;
22. je spoločnosťou s platnou licenciou na poskytovanie Služby podľa Zákona o súkromnej bezpečnosti;
23. výkonom ochrany majetku poveruje len osoby spĺňajúce podmienky podľa Zákona o súkromnej bezpečnosti;
24. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
25. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
26. je zapísaný v Registri partnerov verejného sektora, pokiaľ sa naňho takáto povinnosť vzťahuje.
	1. Poskytovateľ berie na vedomie, že ak by Objednávateľ mal v čase uzatvorenia Zmluvy vedomosť o tom, že ktorékoľvek z vyhlásení Poskytovateľa uvedené v tomto článku bod 6.1 Zmluvy je nepravdivé, Zmluvu by neuzatvoril a porušenie povinnosti Poskytovateľa spôsobené nepravdivosťou niektorého z vyhlásení uvedených v tomto článku bod 6.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
	2. Objednávateľ vyhlasuje a ubezpečuje Poskytovateľa, že ku dňu uzatvorenia Zmluvy Objednávateľom:
27. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
28. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
29. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na prevzatie výsledkov poskytovania Služby, a riadne plní všetky povinnosti, porušenie ktorých by mohlo viesť k jeho zrušeniu.
30. **SANKCIE**
31. V prípade porušenia zmluvnej povinnosti Poskytovateľa poskytnúť Službu riadne podľa článku 4 bod 4.1 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 450 EUR (štyristopäťdesiat eur), a to za každý (aj začatý) deň porušenia tejto povinnosti.
32. V prípade, ak sa Poskytovateľ dostane do omeškania so splnením svojej povinnosti odstrániť vady na poskytnutej Službe podľa článku 4 bodu 4.4 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 200 EUR (slovom: dvesto eur) za každý aj začatý deň omeškania.
33. V prípade porušenia niektorej zmluvnej povinnosti Poskytovateľa podľa článku 5 bod 5.1 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 150 EUR (slovom: jednostopäťdesiat eur), a to za každé porušenie povinností zvlášť.
34. V prípade, ak sa Objednávateľ dostane do omeškania so zaplatením Odplaty, Poskytovateľ je oprávnený
od Objednávateľa požadovať zaplatenie úroku z omeškania vo výške 0,022 % z nezaplatenej Odplaty za každý deň omeškania.
35. Povinnosť, splnenie ktorej bolo zaistené zmluvnou pokutou, je Poskytovateľ povinný plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
36. Zmluvné strany považujú určenie zmluvnej pokuty podľa tohto článku Zmluvy za primerané a dostatočne určité. Zmluvnú pokutu sa Poskytovateľ zaväzuje uhradiť najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty.
37. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
38. **KOMUNIKÁCIA**
39. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
40. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
41. v deň doručenia zásielky, ak bola zásielka doručená osobne alebo kuriérnou službou; alebo
42. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
43. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
44. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
45. **TRVANIE A ZÁNIK ZMLUVY**
46. Zmluva sa **uzatvára** na dobu určitú, a to:
47. **na 12 (dvanásť) mesiacov** odo dňa účinnosti Zmluvy; alebo
48. do vyčerpania obchodovateľného finančného objemu podľa článku 2 bod 2.5 Zmluvy,

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.5 Zmluvy počas 12 (dvanástich) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

1. Zmluva môže byť ukončená aj skôr ako je uvedené v tomto článku bod 9.1 Zmluvy, a to jednostranným okamžitým odstúpením od Zmluvy, jednostranným vypovedaním Zmluvy alebo písomnou dohodou Zmluvných strán.
2. Odstúpiť od Zmluvy a požadovať od povinnej strany náhradu škody môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
3. Za podstatné porušenie Zmluvy Objednávateľ považuje okrem prípadov uvedených v Zmluve aj prípady, ak Poskytovateľ:
4. neposkytne Službu riadne podľa článku 4 bod 4.1 Zmluvy;
5. nevybaví reklamácie v lehote dohodnutej v článku 4 bod 4.4 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. poruší povinnosť/povinnosti podľa článku 5 bod 5.1 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
7. poskytnuté Služby nebudú zodpovedať vlastnostiam dohodnutým v Zmluve a/alebo objednávke, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
8. sa niektoré z vyhlásení Poskytovateľa podľa článku 6 bodu 6.1 Zmluvy ukáže ako nepravdivé.
9. Za podstatné porušenie Zmluvy Poskytovateľ považuje prípad, ak Objednávateľ neposkytne Poskytovateľovi potrebnú súčinnosť na plnenie predmetu Zmluvy.
10. Výzvy uvedené v tomto článku Zmluvy musia byť písomné a doručené na adresy pre doručovanie písomností uvedené v záhlaví Zmluvy alebo oznámené podľa článku 8 bod 8.3 Zmluvy.
11. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
12. Objednávateľ má právo odstúpiť od Zmluvy aj v prípade, že Poskytovateľ sa pred a počas plnenia predmetu Zmluvy stane preukázateľným spôsobom poskytovateľom služieb prostredníctvom nelegálneho zamestnávania (Zoznam fyzických osôb a právnických osôb, ktoré porušili zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov).
13. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
14. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi.
15. Zmluva zaniká aj na základe písomnej dohody Zmluvných strán.
16. **ZÁVEREČNÉ USTANOVENIA**
	1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
	2. Zmluvné strany sa dohodli, že vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
	3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	4. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
	5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
	6. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
	7. Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.
	8. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	10. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	11. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) jej rovnopisy a Poskytovateľ dostane 1 (jeden) jej rovnopis.

Prílohy Zmluvy:

Príloha 1 – Špecifikácia Služby

Príloha 2 – Cenník Služieb

Príloha 3 – Bezpečnostný poriadok č. 153/2011

Príloha 4 – Etický kódex č. PR 02/96

**PRÍLOHA 1**

**ŠPECIFIKÁCIA SLUŽBY**

**Komplexné zabezpečenie ochrany objektov bezpečnostnou službou pre potreby DPB, a. s.**

Poskytovanie bezpečnostnej strážnej služby v zmysle zákona č. 473/2005 Z. z. o poskytovaní služieb v oblasti súkromnej bezpečnosti.

**Opis predmetu zmluvy:**

Poskytovanie nepretržitej (24 hodín denne, 365 dní v roku) bezpečnostnej strážnej služby v areáli Objednávateľa, dislokovanom v Bratislave:

**Vozovňa Jurajov dvor na Vajnorskej ulici č. 124 – Rožňavskej 19A, 831 04 Bratislava** (vrátnice: Vajnorská, Vajnorská V2, Bojnická a Rožňavská).

**Požadované zručnosti pracovníkov bezpečnostnej služby:**

* práca s PC – ovládanie programov Word, Excel, Outlook,
* skúsenosť s vedením evidencie v niektorom z prístupových systémov,
* komunikatívnosť, zdvorilé vystupovanie, asertivita, vôľa rozširovať svoje vedomosti.

**Poskytovateľ bude predovšetkým vykonávať:**

* nepretržité stráženie a ochranu majetku Objednávateľa,
* kontrolu prenášaného materiálu podľa požiadaviek Objednávateľa, a to najmä kontrola batožinového priestoru vozidiel a kontrola sprievodnej dokumentácie k prenášaného materiálu,
* kontrolu vstupu a výstupu osôb podľa požiadaviek Objednávateľa,
* elektronické evidovanie návštev v systéme Objednávateľa, podľa požiadaviek Objednávateľa,
* kontrolu a evidovanie vstupu a výstupu vozidiel Objednávateľa, ako aj ostatných motorových vozidiel, na každom z  prechodových miest areálu (vrátnice),
* vedenie kľúčového režimu podľa požiadaviek Objednávateľa,
* kontrolu, prípadne aj obsluhu elektronických zabezpečovacích systémov v objektoch (kamerový systém, poplachový systém narušenia, elektronická požiarna signalizácia), podľa požiadaviek Objednávateľa,
* realizáciu zásahu v prípade narušenia objektov (krádež, pokus krádeže),
* zabezpečenie nahlasovania narušenia objektov,
* súčinnosť a spoluprácu s bezpečnostnými zložkami SR,
* nepretržitú bezpečnostnú strážnu službu na prechodových miestach areálu Objednávateľa,
* obchôdzkové činnosti vo vnútri areálu Objednávateľa, s použitím kontrolného elektronického systému poskytovateľa strážnej služby. Rozmiestnenie kontrolných stanovísk (elektronických snímačov) musí schváliť objednávateľ,
* každá vrátnica plní funkciu Ohlasovne požiaru,
* činnosti protipožiarnej hliadky pri obchôdzkovej činnosti, nahlásenie požiaru Hasičskému a záchrannému zboru, zahájenie hasenia pri vzniku požiaru až do príchodu HaZZ a vykonanie prvotných úkonov súvisiacich s evakuáciou osôb a techniky, zvýšenú pozornosť venovať kontrole vozidiel MHD na odstavných plochách,
* kontrolu dodržiavania určeného parkovania v areály Objednávateľa v zmysle platných interných predpisov spoločnosti,
* plnenie ďalších úloh v zmysle Bezpečnostného poriadku DPB a. s. č. RS 153/2011.

**Miesto, rozsah a spôsob plnenia:**

Bezpečnostnú strážnu službu v areáloch Objednávateľa vykonávať denne s povinnosťami podľa zmluvných podmienok nasledovne:

**Objekt Jurajov dvor**

**Vrátnica z Vajnorskej ul.: (2 členovia )**

**Vrátnica z Vajnorskej ul. ako V 2.: (1 člen )**

**Vrátnica z Bojnickej ul.: (2 členovia )**

**Vrátnica z Rožňavskej ul.: (2 členovia )**

* Vykonávanie bezpečnostnej služby 24 hod. denne, s povinnosťami podľa zmluvných podmienok takto:

na vrátnici, pri obsluhe elektronických závor, obchôdzkovou činnosťou podľa rozpisu obchôdzok s použitím kontrolného elektronického systému a súčasne vykonávať činnosť protipožiarnej hliadky.

* Počet členov strážnej služby v jednotlivých areáloch sa môže podľa potreby objednávateľa operatívne upraviť.

**PRÍLOHA 2**

**CENNÍK SLUŽIEB**

|  |  |  |  |  |
| --- | --- | --- | --- | --- |
| **SLUŽBA** | **MERNÁ JEDNOTKA** | **PREDPOKLADANÉ MNOŽSTVO** | **CENA ZA M. J. v EUR bez DPH** | **CELKOVÁ CENA V EUR bez DPH** |
| Poskytovanie bezpečnostnej strážnej služby v objektoch DPB, a.s. (spolu 7 pracovníkov) | osobohodina | 61 320 | [doplniť] | [**doplniť**] |

**PRÍLOHA 3**

**BEZPEČNOSTNÝ PORIADOK Č. 153/2011**

**PRÍLOHA 4**

**ETICKÝ KÓDEX Č. PR 02/96**

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Mgr. Gabriela Dikošová

Funkcia: člen predstavenstva – CFO

V [doplniť] dňa \_\_\_\_\_\_\_\_\_\_\_\_\_

**[doplniť]**

1. Meno: [doplniť]
2. Funkcia: [doplniť]